Интер не иска да продава звездата си Лаутаро Мартинес | Спорт | Tribune.bg
28 май, 10:38 / Емил Арсов
Интер не иска да продава аржентинския нападател Лаутаро Мартинес, съобщи спортният директор на клуба Пиеро Аузилио. Най-сериозен интерес към играча има от страна на Барселона. 22-годишният Мартинес може да напусне "нерадзурите", ако друг клуб се съгласи да заплати освобождаващата клауза в договора му на стойност 111 милиона евро.
"Лаутаро Мартинес не се продава. От Барселона се свързаха с нас, имаме добри отношения с тях, но им казахме, че не желаем да се разделяме с него. Ако го искат, от Барса ще трябва да платят пълната сума на освобождаващата клауза", коментира Аузилио за Sky Sports.
"Искаме Лаутаро да остане при нас. Той няма да бъде продаден, единственият вариант да напусне е активирането на освобождаващата клауза. В Барселона вече го знаят, както и в другите клубове, които се свързаха с нас", допълни той. Мартинес има 16 гола и 4 асистенции в 31 мача на Интер през този сезон.
Етикети Интер
https://tribune.bg/bg/sport/inter-ne-iska-da-prodava-zvezdata-si-lautaro-martines/